《寿张守 其一》
宋代·赵彦端

堂堂天上张公子，龙剑分光自斗牛。海上忽归槎万里，云间未放月中秋。

才为汉殿无双手，恩到闽山第一州。亦有人言识仙骨，只看何日议封留。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。